Document ID: /roh_data/filtered/Bilingualer_Corpus_interleaved-it-rm.jsonl.gz/1768

This is a text translated from Italian to Rumantsch Grischun.
Presa di posizione del Dipartimento di giustizia, sicurezza e sanità

Nell'edizione del Tagesanzeiger del 17 maggio 2010, nell'articolo "Bündner Polizeikommandant deckte koksenden Polizisten" si afferma che nel corpo di polizia grigionese sarebbero state consumate droghe e vi sarebbero stati dei favoreggiamenti.

L'articolo del Tagesanzeiger merita le seguenti osservazioni:

1. Se a un membro del corpo di polizia grigionese vengono imputate infrazioni penali, la Polizia cantonale incarica la Procura pubblica di chiarire le accuse. La Procura pubblica procede ai chiarimenti necessari e decide sull'ulteriore procedura.

Se un agente viene condannato penalmente, ciò comporta anche misure disciplinari di diritto del personale.

Secondo i nostri accertamenti per quanto riguarda gli eventi presunti, avvenuti probabilmente nel 1996 e nel 2006, è stata chiamata in causa la Procura pubblica, competente per eventuali ulteriori informazioni.

2. Le accuse contro il defunto Comandante della Polizia Dr. Markus Reinhardt sono state esaminate approfonditamente dalla CdG e, per quanto rivelatesi fondate, presentate nel rapporto. Il Governo grigionese non ha motivo per esprimersi ulteriormente in merito.

3. Per ragioni di protezione della personalità, quando il Cantone si separa da un collaboratore non prende posizione in merito.

4. Per motivi di rispetto, all'inizio il posto di Comandante della Polizia non è stato pubblicato. Si è anche atteso il rapporto della CdG in modo da poter considerare eventuali suggerimenti. Nel frattempo il profilo professionale è stato rielaborato e verrà presentato prossimamente al Governo affinché la pubblicazione del posto possa avvenire in modo rapido. Quanto al resto, la gestione della Polizia cantonale è stata garantita fin dall'inizio.

5. Le accuse secondo le quali la Polizia cantonale sarebbe praticamente priva di gestione, rivolte al Comandante della Polizia ad interim, sono infondate e fuori luogo.

In merito a questa presa di posizione non verranno rilasciate ulteriori informazioni o interviste singole.

Organo: Dipartimento di giustizia, sicurezza e sanità

Fonte: it Dipartimento di giustizia, sicurezza e sanità

17.05.2010
Posiziun dal departament da giustia, segirezza e sanadad

En il Tagesanzeiger dals 17 da matg 2010, èsi vegnì pretendì sut il titel "Bündner Polizeikommandant deckte koksenden Polizisten" ch'i sajan vegnidas consumadas drogas en il corps da polizia grischun e ch'i haja regnà in clima da favurisaziun.

En connex cun il rapport en il Tagesanzeiger resultan las suandantas remartgas:

1. Sch'in commember dal corps da polizia grischun vegn confruntà cun la reproscha d'avair commess in surpassament dal dretg penal, cloma la polizia chantunala mintgamai la procura publica per laschar sclerir questas reproschas. La procura publica fa alura ils scleriments necessaris e decida davart l'ulteriur proceder.

Sch'ina polizista fallibla u in polizist fallibel vegn sentenzià penalmain, resultan da quai er mesiras disciplinaras dal dretg da persunal.

Tenor noss scleriments è vegnida clamada la procura publica per examinar ils fatgs presumtivs ch'èn probablamain capitads ils onns 1996 e 2006. Per dar eventualas ulteriuras infurmaziuns è cumpetenta la procura publica.

2. Las renfatschas cunter il cumandant da polizia defunct dr. Markus Reinhardt èn vegnidas examinadas detagliadamain da la cumissiun da gestiun (CdG) e, sch'ellas èn sa verifitgadas, tractadas en il rapport. La regenza grischuna n'ha nagin motiv da s'exprimer anc pli detagliadamain en chaussa.

3. Sch'il chantun sa separa d'ina collavuratura u d'in collavuratur, na prenda el – pervia da motivs da la protecziun da la persunalitad – nagina posiziun en chaussa.

4. La plazza dal cumandant da polizia n'è l'emprim betg vegnida publitgada pervia da motivs da pietad. La regenza ha er anc spetgà il rapport da la CdG per pudair resguardar eventualas recumandaziuns. En il fratemp è il profil d'exigenzas vegnì surlavurà. Ils proxims dis vegn quel preschentà a la regenza, per che la plazza vacanta possia vegnir publitgada svelt. Dal rest è la direcziun da la polizia chantunala stada garantida a partir da l'emprima ura.

5. Las renfatschas al cumandant da polizia interimistic che la polizia chantunala n'haja praticamain nagina direcziun èn nunfundadas e deplazzadas.

Tar questa posiziun na vegnan dadas naginas ulteriuras infurmaziuns u intervistas individualas.

Gremi: departament da giustia, segirezza e sanadad

Funtauna: rg departament da giustia, segirezza e sanadad

17.05.2010